১৯৭৫ চনত ৰজনীকান্তে তামিল চলচ্চিত্ৰ "অপূৰ্ৱ ৰাগাংগল" ("Apoorva Raagangal")-ৰ যোগেদি চলচ্চিত্ৰৰ জগতত প্ৰবেশ কৰে৷ কে. বালাচ্ছেন্দাৰে পৰিচালনা কৰা এই চলচ্চিত্ৰখনত মূল চৰিত্ৰত অভিনয় কৰিছিল কমল হাছানে৷ এই চলচ্চিত্ৰত ৰজনীকান্তে শ্ৰীবিদ্যা (Srividya)-ৰ অত্যাচাৰী স্বামীৰ ৰূপত এটা সৰু চৰিত্ৰত অভিনয় কৰিছিল। এই চলচ্চিত্ৰখনে পিছৰবছৰ তামিল ভাষাৰ শ্ৰেষ্ঠ ছবি হিচাপে ৰাষ্ট্ৰীয় বঁটা লাভ কৰিবলৈ সক্ষম হয়৷ ৰজনীকান্তৰ দ্বিতীয়খন ছবি হ'ল পুত্তুনা কানাগাল (Puttanna Kanagal)-এ পৰিচালনা কৰা আৰু ১৯৭৬ চনত মুক্তি পোৱা "কথা সঙ্গমা" ("Katha Sangama") নামৰ কন্নড় ভাষাৰ চলচ্চিত্ৰখন৷ ইয়াৰ পিছত তেওঁ কে. বালাচ্ছেন্দাৰে পৰিচালনা কৰা "Anthuleni Katha" নামৰ তেলেগু চলচ্চিত্ৰত অভিনয় কৰে৷ ইয়াত ৰজনীকান্তে এটা গুৰুত্বপূৰ্ণ চৰিত্ৰত অভিনয় কৰাৰ সুযোগ লাভ কৰে৷ ইয়াৰ পিছত কেইবছৰমান ৰজনীকান্তে সাধাৰণতে ঋণাত্মক চৰিত্ৰ কিছুমান যেনে "Avargal"-ত এজন ঋণাত্মক মনোভাৱৰ পতিৰূপে, "Moondru Mudichu"-ত এজন লম্পটৰূপে, "16 Vayadhinile"-ত এজন খঙাল ব্যক্তিৰূপে অভিনয় কৰে৷ ১৯৭৭ চনত তেওঁ পোনপ্ৰথমবাৰৰ বাবে "Chilakamma Cheppindi" নামৰ তেলেগু চলচ্চিত্ৰত মুখ্য ভূমিকাত অভিনয় কৰে৷

পৰিয়াল
সংগ্ৰাম, পুনৰুথান আৰু জনপ্ৰিয়তা অৰ্জন (২০০২–১০)
ধৰ্মীয় ধাৰণা
প্ৰাৰম্ভিক কেৰিয়াৰ (১৯৭৫-৭৭)